**SPOŠTOVANI SEDMOŠOLCI.**

Cenim vaše delo in prizadevanja za likovno ustvarjanje tudi v času izobraževanja na daljavo.

Do sedaj smo opravili tri naloge:

* ilustracijo zvočne zgodbe Sara
* strip Protistrup
* figuro opernega pevca/pevke

Kdor mi še ni nič poslal v pregled, vabim, da to stori v tednu od 4. 5. -8. 5. 2020 na naslov: [jelka.rojec@osferdavesela.si](mailto:jelka.rojec@osferdavesela.si) ali pustite gradivo v Teamsovih spletnih učilnicah LUM 7 (če jih uporabljate). V kolikor ne boste poslali fotografij izdelkov, jih imejte pripravljene, da jih pogledamo, ko pridemo v šolo.

**Ocenjevanje:** Vaši izdelki so polni novih idej in kreacij. Vsi, ki ste oddajali naloge, ste dobili povratne informacije in dodatne usmeritve. Tako bo tudi v prihodnje.

Naloge, ki so bile opravljene, bodo ocenjene po dveh kriterijih: izvirnost in tehnična dovršenost. Ocene bodo podane po 18. 5. 2020.



**NOVO!**

**Likovna naloga: slikanje z barvami iz narave**

* glej predstavitveni film z istim naslovim na občinski strani-Kultura doma
* upoštevaj navodila na naslednji strani in ustvari motiv po svoji zamisli.

**Likovna naloga: slikanje z barvami iz narave**

Pripomočki

**Podlaga**: hrbtna stran koledarja ali platnica zvezka ali papirnata mapa

**Čopič**

**Barve, ki jih najdemo v naravi in v kuhinji**: paprika, kurkuma, alge spirulina, zeleni čaj, aronija, cimet, kakav, kava, mleko v prahu, oglje, zemlja, bučno olje, regratov cvet in podobno.

Uporabite tisto kar imate. Potrebujete zelo majhno količino snovi!

Barve v prahu mešajte s **kapljicami olja ali vode**.

Uživajte v slikanju in mi pošljite vaše poizkuse ali rezultate!



